文頌嫻同前亞視花旦敍舊 凍齡有術勾網民集體回憶
2024年04月29日 20:01
東網電視
更多新聞短片
藝人文頌嫻(文女)從2012年同商人李梓慎結婚後,就淡出幕前,主力照顧家庭,不過佢喺圈中人緣好,早年喺亞視轉投無綫之後,孖佘詩曼、湯盈盈、梁靖琪、周家蔚、姚樂怡與鍾麗淇組成「七魔女」,經常一齊聚會,姊妹情不俗。除此之外,原來佢仲有同以前亞視嘅拍檔聯絡,佢日前喺社交網晒出與曾多次合作嘅好友梁碧芝合照,仲以經典劇《我和殭屍有個約會》角色「碧加」來稱呼對方,勾起網民集體回憶。
50歲嘅梁碧芝係前亞視花旦,曾擔任《六合彩》主持,雖已淡出娛樂圈多年,依然保養得宜,狀態十足,而佢婚後更生活富貴,不時坐私人飛機外遊,做個幸福少奶奶,網民大讚佢同文女都係凍齡有術,好似食咗防腐劑一樣唔識老呀!